Her hylles bryllupsparet i de svenske gatene
Klokken 18.05 startet kortesjen hvor brudeparet ble fraktet med hest og vogn fra indre Borggården på slottet og ned til Evert Taubes terass ved Riddarholmen. Aftonbladets journalister ved slottet forteller at brudeparet mottok massiv jubel da de rullet forbi publikumet. Både Chris og Madde virket glade og fornøyde, og vinket ivrig til de oppmøtte.Under vielsen fikk prinsessen kritikk på Twitter, hvor flere skrev at hun virket «iskald». Det var i midlertid ikke tilfellet da de ble kjørt ned til Riddarholmen. Kongen og dronningen kjører i en svart bil etter brudeparet. Silvia vinket og smilte da de kjørte ned Slottsbakken.Paret ankom bryggen ved Drottningholms slott litt etter klokken 19. Der venter gjestene og bryllupsmiddagen kan starte. Før middagen startet var det fotograferig med brudeparet og gjestene deres. Under seremonien i kirken var det 500 gjester, og 400 av dem skal også delta på kveldens middag og festligheter. Bryllupsmiddagen starter rundt klokken 20 lørdag kveld, og så fortsetter festlighetene utover kvelden og natten.
På vei til bryllupsfesten ble Chris O'Neill og prinsesse Madeleine hyllet av de oppmøtte langs kortesjen i Stockholms gater.